CELEX: 62011CA0576
Language: da
Date: 2013-11-28 00:00:00
Title: Sag C-576/11: Domstolens dom (Første Afdeling) af 28. november 2013 — Europa-Kommissionen mod Storhertugdømmet Luxembourg (Traktatbrud — direktiv 91/271/EØF — rensning af byspildevand — dom, hvorved Domstolen fastslår et traktatbrud — manglende opfyldelse — artikel 260 TEUF — økonomiske sanktioner — pålæggelse af en tvangsbøde og et fast beløb)

15.2.2014   
            
            
               DA
            
            
               Den Europæiske Unions Tidende
            
            
               C 45/6
            
         Domstolens dom (Første Afdeling) af 28. november 2013 — Europa-Kommissionen mod Storhertugdømmet Luxembourg
   (Sag C-576/11) (1)
   
   (Traktatbrud - direktiv 91/271/EØF - rensning af byspildevand - dom, hvorved Domstolen fastslår et traktatbrud - manglende opfyldelse - artikel 260 TEUF - økonomiske sanktioner - pålæggelse af en tvangsbøde og et fast beløb)
   2014/C 45/11
   Processprog: fransk
   
      Parter
   
   
      Sagsøger: Europa-Kommissionen (ved O. Beynet, samt ved B. Simon og E. Manhaeve, som befuldmægtigede)
   
      Sagsøgt: Storhertugdømmet Luxembourg (ved P. Frantzen og C. Schiltz, som befuldmægtigede)
   
      Intervenient til støtte for den anden part i sagen: Det Forenede Kongerige Storbritanninen og Nordirland (ved S. Behzadi-Spencer, C. Murrell og S. Ford, som befuldmægtigede
   
      Sagens genstand
   
   Traktatbrud — utilstrækkelig opfyldelse af dom afsagt af Domstolen den 23. november 2006 i sag C-452/05, Kommissionen mod Luxembourg, vedrørende manglende gennemførelse af bestemmelser i Rådets direktiv 91/271/EØF af 21. maj 1991 om rensning af byspildevand (ETF L 135, s. 40) — fejlagtig anvendelse af nævnte direktivs artikel 5, stk. 4
   
      Konklusion
   
   
               1)
            
            
               Storhertugdømmet Luxembourg har tilsidesat sine forpligtelser i henhold til artikel 260, stk. 1, TEUF, idet det ikke har truffet alle de foranstaltninger, der er nødvendige for opfyldelsen af dommen af 23. november 2006 i sag C-452/05, Kommissionen mod Luxembourg.
            
         
               2)
            
            
               Storhertugdømmet Luxembourg betaler Europa-Kommissionen et fast beløb på 2 000 000 EUR, der skal indbetales på kontoen »Den Europæiske Unions egne indtægter«.
            
         
               3)
            
            
               I tilfælde af at det i punkt 1 fastslåede traktatbrud fortsat består på datoen for afsigelsen af denne dom, skal Storhertugdømmet Luxembourg på kontoen »Den Europæiske Unions egne indtægter« til Europa-Kommissionen betale en tvangsbøde på 2 800 EUR pr. dags forsinkelse med gennemførelsen af de foranstaltninger, der er nødvendige for at efterkomme dommen i sagen Kommissionen mod Luxembourg, fra datoen for afsigelsen af dommen i den foreliggende sag og indtil den fuldstændige opfyldelse af dommen i sagen Kommissionen mod Luxembourg.
            
         
               4)
            
            
               Storhertugdømmet Luxembourg betaler sagens omkostninger.
            
         
               5)
            
            
               Det Forenede Kongerige Storbritannien og Nordirland bærer sine egne omkostninger.
            
         
      (1)  EUT C 39 af 11.2.2012.